b'\n_START_ARTICLE_\nOtok, Celje\n_START_PARAGRAPH_\n\xc3\x94tok je mestni predel na srednjem zahodu Celja, ki ozemeljsko spada pod mestno \xc4\x8detrt Karel Destovnik-Kajuh. Otok spada med najlep\xc5\xa1e predele Celja, najbolj zelene in tudi zelo umirjene predele, predvsem zaradi starosti soseske. Za\xc4\x8detki bistvenega poseljevanja tega predela so se pri\xc4\x8deli kmalu po 2. svetovni vojni, to pomeni v petdesetih letih 20. stoletja in ravno iz tega izhaja dokaj ostarelo prebivalstvo okoli\xc5\xa1a._NEWLINE_Ime naj bi izhajalo iz opa\xc5\xbeanj, da ob poplavah ostane predel, ki ga omejujejo \xc5\xa1tiri ulice (\xc4\x8copova, Trubarjeva, Jur\xc4\x8di\xc4\x8deva in Malgajeva, ki so obenem tudi srce predela Otok), vedno suh, kar pa so poplave leta 1990 in 1998 popolnoma zanikale. _NEWLINE_Na Otoku je I. gimnazija, ustanovljena leta 1808. Poleg tega obstaja na Otoku vrtec in trgovina za zadovoljevanje dnevnih \xc5\xbeivljenjskih potreb. _NEWLINE_Prebivalci Otoka so nedeljivo povezani z reko Savinjo, najdalj\xc5\xa1o slovensko reko (od izvira do izliva), ki pa se kar pogosto spremeni v besne\xc4\x8di hudournik in mestu povzro\xc4\x8da nemalo skrbi. Blizu reke so sprehajalne poti v mestnem parku in v gozdu Anskega vrha, ni\xc4\x8d ve\xc4\x8d kakor tri minute do sve\xc5\xbeega zraka za to \xc4\x8detrt._NEWLINE_Neko\xc4\x8d so stale ob Ljubljanski cesti celjske zgradbe, kot \xc5\xa0tigerjeva vila (kjer so bivali otroci s Petri\xc4\x8dka od oktobra 1945 do avgusta 1946) in nekdanja kasarna Ljubljanska 20. Prvo so poru\xc5\xa1ili leta 1972, drugo 1988.'